## Barrachina: “Invertim 7,9 milions d’euros en la modernització del sistema de reg de 1.110 hectàrees de Pedralba”

*** Barrachina: “Invertim 7,9 milions d’euros en la modernització del sistema de reg de 1.110 hectàrees de Pedralba”**

El conseller d’Agricultura, Aigua, Ramaderia i Pesca, Miguel Barrachina, ha visitat Pedralba a on ha visitat les obres de modernització de regadius de la Comunitat de Regants de Pous El Palmeral que suposen una inversió de 7,9 milions d’euros per a modernitzar el sistema de reg de 1.100 hectàrees que beneficien 700 regants.

Barrachina ha explicat que “la Comunitat Valenciana és un exemple de la gestió eficient de l’aigua que necessiten els nostres camps i per això és tan important per a este Consell continuar modernitzant els nostres regadius”.

El conseller d’Agricultura ha explicat que, durant enguany, el seu departament està duent a terme una inversió de més de 40 milions d’euros tant “en actuacions directes, com en subvencions, a les diferents comunitats de regants per a la modernització i la millora en els sistemes de reg”.

“Però no solament fem un ús eficient de l’aigua, sinó que també garantim la millora energètica dels nostres sistemes de reg amb la instal·lació de plaques solars que ens permeten fer més competitiva la nostra agricultura”.

En este sentit, el conseller d’Agricultura ha recordat que “el 74 % de la superfície de regadiu de la Comunitat Valenciana ja disposa reg localitzat, la qual cosa ens permet tindre una agricultura molt més eficient i en millors condicions de competir en el mercat”.

A més, “el nostre objectiu és millorar la vida dels nostres agricultors perquè amb estes infraestructures s’incorporen tecnologies d’última generació que contribuïxen a una gestió més precisa i responsable dels recursos hídrics i del temps de l’agricultor”.

“Volem que la nostra agricultura siga competitiva i atractiva per a atraure nous agricultors i gent jove al camp i, per això, hem tret una orde de 29 milions d’euros per a garantir el relleu generacional amb ajudes a jóvens i nous agricultors”, ha conclòs.

Fecha: 08/10/2025